als_Latn dik_Latn azb_Arab
Eleonora dhe Diedoni bëjnë shëtitje përgjatë oborrit dhe ndërkohë bisedojnë për nominimet. Kanë kaluar vetëm pak ditë dhe ata diskutojnë për mënyrën se si do të nominojnë. Pa përmendur Emrin e askujt të dy mendojnë që të nominojnë banorët që rrinë më qetë në shtëpi, pasi i konsiderojnë si të dobët dhe që sipas tyre nuk meritojnë të vazhdojnë të rrinë në shtëpi.
“Do të doja një nominim ballëpërballë” thotë Eleonora dhe më pas shton “do t’i surprizoja sepse të gjithë mendojnë se do të nominoj Zaidën ngaqë jam kapur me të”. Diedoni thotë se ai nuk e ka vendosur akoma se ke do të nominojë dhe do të presë të shohë sjelljen e banorëve deri në fund të javës. Eleonora thotë se ajo nuk do të nominojë banorët që janë konkurentë të fortë, por ata që nuk janë. Ajo thotë se nëse të fortët eliminohen, zvogëlohet mundësia që të zbulohet vetvetja përpara publikut. Edhe Diedoni ndan të njëjtin mendim me të dhe shprehet “po me kë do ta bësh lojën pastaj”.
Eleonora thotë ndër të tjera se ajo mendon se midis banorëve nuk duhet që të krijohen miqësi të forta, sepse në fund të fundit të gjithë do të përballen me njëri-tjetrin si kundërshtarë. Diedoni thotë se loja në çift është si thikë me dy presa pasi mund të dominohesh për shkak të partnerit, por edhe mund të shpëtosh për shkak të partnerit. Për disa minuta me radhë ata diskutojnë për lojën e banorëve dhe reagimet e tyre gjatë debateve.
als_Latn als_Latn als_Latn